Diari Oficial de la Generalitat Valenciana


Sumari del DOGV 1734, del 28-02-1992 (1992/824100)

ORDRE de 16 de gener de 1992, del Conseller d'Administració Pública, per la qual es desplega el Decret 11/1992, de 16 de gener, del Consell de la Generalitat Valenciana.
-------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/01/16/(1)/dof/vci/html**

### Dades del document

Número de DOGV
:   1734

Data del DOGV
:   28-02-1992

Secció del DOGV
:   DISPOSICIONS GENERALS

Número del document
:   1992/824100


Data del document
:   16-01-1992

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 16 de gener de 1992, del Conseller d'Administració Pública, per la qual desplega el Decret 11/1992, de 16 de gener, del Consell de la Generalitat Valenciana.  
Fent ús de les facultats que m'ha conferit el Consell de la Generalitat Valenciana, mitjançant el Decret 11/1992, de 16 de gener de 1992, després de l?informe de la Comissió de Coordinació de les Policies Locals de la Comunitat Valenciana,  
ORDENE:  
CAPITOL I  
Article primer  
Les proves que convoquen els municipis de la Comunitat Autònoma Valenciana per a la provisió de llocs de treball de l?escala executiva de la policia local, categoria Sergent, es regiran per les bases de la convocatòria que aprove la corporació, que hauran d'adaptar-se als continguts i programes mínims que s'estableixen en l'annex I d'aquesta ordre.   
CAPITOL II   
Torn de mobilitat  
Article segon  
La provisió de places de Sergent de la referida escala, per torn de mobilitat, s'haurà d'adaptar a les bases i al barem que s'estableixen en l'annex II d'aquesta ordre, d'acord amb els següents criteris:  
a) Els mèrits al·legats i totes les altres dades hauran de referir-se a la data d'acabament del termini de presentació d'instàncies.  
b) Transcorregut el termini de presentació d'instàncies, les presentades seran vinculants per al peticionari, i les destinacions adjudicades seran irrenunciables, llevat que abans d'acabar el termini de presa de possessió s'haja obtingut una altra destinació per convocatòria pública, circumstància que haurà de comunicar-se a l'ajuntament que convoca la plaça oferta i adjudicada.  
c) En qualsevol moment del procés de provisió podran demanar-se formalment als interessats els aclariments o, si cal, la documentació addicional que es considere necessària per a la comprovació dels mèrits, els requisits o les dades al·legades, i també aquelles altres dades que es consideren necessàries per a una correcta avaluació.  
d) L'ordre de prioritat per a l'adjudicació de les places convocades l?establirà la major puntuació total obtinguda a la vista dels mèrits al·legats. En cas d'empat, s'atendrà a la major puntuació dels cursos realitzats. En cas de persistir l?empat, s'acudirà a la data de naixement, i s'adjudicarà la plaça al sol·licitant de major edat.  
e) Les convocatòries i els actes derivats d'aquestes podran ser impugnats d'acord amb el que preveu la Llei de Procediment Administratiu.  
Article tercer  
1. El termini de presa de possessió de la nova destinació obtinguda serà d'un mes, que començarà a comptar des de l?endemà del cessament, el qual haurà d'efectuar-se dins els tres dies hàbils següents a la publicació de la resolució del concurs en el Diari Oficial de la Generalitat Valenciana.  
2. El còmput dels terminis de cessament i de presa de possessió s'iniciarà quan acaben els permisos o llicències que, si és el cas, hagen estat concedides als interessats. Tots els participants en el concurs de mobilitat estaran obligats a donar trasllat per escrit d'aquests permisos o llicències a l'ajuntament que convoca. En aquest cas, l'ajuntament que convoca pot acordar la suspensió del dret de gaudir d'aquests permisos. El ajuntament a què pertanya el policia local podrà prorrogar-li el termini de cessament del servei per un període de temps no superior a vint dies hàbils, i haurà de comunicar aquesta prórroga a l'ajuntament que convoca.  
3. Amb caràcter general, el termini per a prendre possessió es considera com de servei actiu.  
CAPITOL III   
Promoció interna  
Article quart  
1. Els concursos-oposició de promoció interna per a la provisió de llocs vacants en els cossos de policies locals, escala executiva, categoria de Sergent, que convoquen els municipis de la Comunitat Valenciana es regiran per les bases de la convocatòria que aprove la corporació, les quals hauran d'adaptar-se a les bases i els programes mínims continguts en l'annex I d'aquesta ordre i al barem de mèrits que s'estableix en l'annex Il.  
2. El procés selectiu haurà de garantir el compliment dels principis constitucionals d'igualtat, mèrit i capacitat, i també el de publicitat.  
Article cinqué  
Per a ser admès al concurs de promoció interna hauran de reunir-se els següents requisits:  
a) Ser funcionari de carrera, integrat en la subescala de serveis especials, escala bàsica, categoria de Caporal, de l'ajuntament convocant.  
b) Estar en possessió del títol de Batxiller Superior o equivalent, o en condicions d'obtenir-lo en la data en què acabe el termini de presentació d'instàncies.  
c) Haver estat almenys dos anys en el lloc de treball que s'ocupa i tenir-lo en propietat.  
d) No patir cap malaltia ni defecte físic que impossibilite el normal exercici de les funcions pròpies de l?escala i la categoria a què aspira.  
e) No estar suspès en ferm ni inhabilitat per a l?exercici de funcions públiques.  
f) Estar en possessió dels permisos de conduir de vehicles de les classes A-2 i B-2.  
Article sisé  
1. El procés de selecció dels aspirants per promoció interna constarà de les següents fases: oposició, concurs i curs selectiu.  
2. La fase d'oposició consistirà a fer els exercicis que se'stablesquen en la convocatòria, i caldrà obtenir una puntuació mínima de cinc punts per a superar-la. A la puntuació obtinguda en la fase d'oposició s'haurà d'afegir aquella que s'obtinga en la fase de concurs.  
Article setè  
El nombre d'aspirants aprovats en les proves selectives no podrà ser major. del nombre de places convocades, nombre al qual podran afegir-se les vacants que s'hagen produït entre la publicació de l'oferta d'ocupació pública i la convocatòria de què es tracte, si així ho estableix la convocatòria, dins els límits indicats en l'article 18 de la Llei 30/1984.  
Article vuitè  
1. Els aspirants que superen la fase d'oposició i concurs, després de la presentació de la documentació exigida en les bases de la convocatòria, s'incorporaran a l'Institut València de Seguretat Pública per a fer un curs teòrico-pràctic de dos mesos de durada i de caràcter selectiu. Durant la realització del curs, els aspirants seran nomenats funcionaris en pràctiques, i percebran les retribucions establertes en l'article 3 del Decret del Consell de la Generalitat Valenciana Decret 11/92, pel qual s'estableixen les bases i els criteris uniformes per a la selecció, la formació, la promoció i la mobilitat dels policies locals, escala superior, tècnica i executiva, categories inspectors, sots-inspectors, oficials, sots-oficials i sergents.  
2. Superat el curs selectiu, l'Institut Valencià de Seguretat Pública formularà la proposta de nomenament a l'òrgan competent de la corporació local. En el supòsit que l'aspirant no haja superat el curs selectiu, l'Institut Valencià de Seguretat Pública comunicarà aquesta circumstància a l?òrgan competent de la corporació.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 16 de gener de 1992.  
El Conseller d'Administració Pública,   
EMERIT BONO I MARTINEZ  
ANNEX I  
Contingut mínim dels exercicis i programes de les proves selectives de les convocatòries per a la provisió de llocs de treball de l?escala executiva de la policia local, categoria de Sergent. Torn lliure i torn de promoció interna  
A) Proves selectives  
Les proves de la fase d'oposició per a la categoria de Sots-oficial constaran com a mínim dels exercicis següents:  
1. Proves prèvies. Abans de començar les proves físiques i les de coneixement del temari caldrà fer un exercici o prova psicotècnica d'aptituds i de personalitat, i el reconeixement mèdic.  
Tant la prova psicotècnica com el reconeixement mèdic seran eliminatoris.  
2. Primer exercici. Exclusivament per als aspirants que concórreguen pel torn lliure. Consistirà a superar les proves d'aptitud física que posen de manifest la capacitat per a exercir el lloc de treball. El contingut d'aquestes proves i les marques mínimes seran, almenys, les següents:  
- Escalada de corda amb presa de peus: homes, 4 metres; dones, 3 metres.  
- Salt de llargada amb cursa: homes, 4 metres; dones 3,80 metres.  
- Salt d'alçada: homes, 1,10 metres; dones, 1 metre.  
- Cursa de velocitat en 60 metres: homes, 10 segons; dones, 12 segons.  
- Cursa de resistència en 1.000 metres: homes, 4 minuts; dones, 4 minuts 10 segons.  
Si l'ajuntament decideix establir una prova de natació, el contingut i la marca mínims seran:  
- Natació, en 50 metres: homes 57 segons; dones, 1 minut.  
La qualificació d'aquest exercici serà d'apte o no apte. S'hauran de superar almenys quatre de les proves per a ser qualificat com a apte.  
3) Segon exercici. Ortogràfic i de composició. De caràcter obligatori.  
Consistirà a la realització de dos supòsits. El primer serà l?execució d'un dictat triat per sorteig en presència dels aspirants. El segon serà d'estructura i composició, en què els aspirants hauran de desenvolupar el tema que assenyale el tribunal, sobre temes d'actualitat i coneixements generals i l?extensió del qual no haurà de ser inferior a tres fulls ni excedir-ne els quatre, a una sola cara, per tal de valorar l'ortografia, la sintaxi i la lògica de l?exposició.  
La qualificació d'aquest exercici serà de 0 a 10 punts, i per superar l?exercici caldrà obtenir un mínim de 5 punts.  
4) Tercer exercici. Supòsit policíac. De caràcter obligatori.  
Consistirà en la realització d'una prova pràctica, amb una durada màxima de 90 minuts, que determinarà el tribunal abans de la realització de l?exercici, que versarà sobre planificació, redacció, desenvolupament i exposició escrita d'un supòsit policíac sobre les activitats, les funcions i els serveis propis de l?ocupació a què s'oposita. S'avaluarà el desenvolupament i l?exposició de les actuacions i les mesures policíaques que han d'adoptar-se en matèria de distribució de personal, mitjans materials, seguretat ciutadana i vial, i les actuacions complementàries i altres que calguen per a la realització del supòsit.  
Podran adjuntar-se, o indicar-se en un plànol que aportarà el tribunal, totes les dades gràfiques o representatives de les actuacions de la policia, o de distribució de mitjans que servesquen per a la millor resolució del supòsit.  
La qualificació d'aquest exercici serà de 0 a 10 punts, i haurà d'obtenir-se un mínim de 5 punts per a superar-lo.  
5) Quart exercici.  
Test de cultura policíaca. De caràcter obligatori.  
Consistirà a respondre correctament, per escrit, un qüestionari de 100 preguntes tipus test relacionat amb temes professionals de la policia sobre el temari que s'explicita en l'apartat B d'aquest annex (dret constitucional, dret administratiu, bans i ordenances municipals, policia local, dret penal, dret processal, policia de trànsit i circulació i psicologia).  
La qualificació d'aquest exercici serà de 0 a 10 punts i haurà d'obtenir-se un mínim de 5 punts per a superar-lo.  
6) Cinqué exercici. De caràcter obligatori. Els municipis de predomini lingüístic valencià, segons la Llei d'ús i Ensenyament del, Valencià 4/1983, de 23 de novembre, de la Generalitat Valenciana, hauran d'incloure un exercici consistent a traduir del valencià al castellà, i viceversa, un text proposat pel tribunal, en el temps que es determinarà.  
Aquest exercici es qualificarà de 0 a 2 punts, i no serà eliminatori.  
B) Temari  
El programa que elabore cada corporació haurà d'incloure almenys el contingut bàsic de les qüestions següents:  
DRET CONSTITUCIONAL  
Tema 1. Organització política de l?Estat espanyol. Classe i forma d'Estat. Organització territorial de l?Estat. Relacions entre el Govern i les Corts Generals.  
Tema 2. La Corona: funcions constitucionals del Rei. Successió i regència. La ratificació.  
Tema 3. La Constitució espanyola de 1978. Estructura, contingut i principis bàsics. Reforma de la Constitució.  
Tema 4. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i les llibertats.  
Tema 5. Les Corts Generals: les cambres. Composició, atribucions i funcionament. La funció legislativa.   
Tema 6. El poder judicial. Estructura, organització i funcionament dels tribunals en el sistema espanyol.  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.  
Tema 8 l'Estatut d?autonomia de la Comunitat Valenciana. La Generalitat Valenciana. Les Corts. El Govern o Consell. Les competències. L'administració de justícia.  
DRET ADMINISTRATIU  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 10. òrgans col·legiats de govern. L'ajuntament ple. La comissió de govern. òrgans consultius i participatius: les comissions informatives. Les juntes de districte.  
Tema 11 La funció publica en general i els funcionaris de les entitats locals. Organització de la funció pública local.  
Tema 12. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 13. Responsabilitat dels funcionaris. Reglament de règim disciplinari. Incoació d'expedients.  
Tema 14. El procediment administratiu. Estudi de la legislació general vigent en la matèria, amb especial consideració de la llei de 17 de juliol de 1958. Fases del procediment. Notificacions i audiències dels interessats.  
Tema 15. La revisió administrativa de l'acte administratiu. Procediments i límits de la revisió. Recursos: reposició, alçada i revisió. El recurs contenciós administratiu.  
BANS I ORDENANCES MUNICIPALS  
Tema 16. Obligacions i competències dels ajuntaments. Les ordenances municipals. Els bans de l'alcaldia.  
Tema 17. Ordenances municipals: concepte i classes. Infraccions. Potestat de sancionar. Potestat aplicadora de sancions. Principals infraccions a bans i ordenances.  
Tema 18. Focs artificials, classes d'artificis pirotècnics. Muntatge d'espectacles. Distància dels focs i protecció personal (Reglament d'Explosius, Reial Decret 2114/1978, i Ordre Ministerial de 20 d'octubre de 1988).  
Tema 19. Normativa sobre activitats molestes, insalubres, nocives i perilloses.  
Tema 20. Reglamentació en matèria de taxis i de turismes. Documentació necessària d'aquests vehicles, requisits, tarifes, competència.  
Tema 21. Reglamentació en matèria de via pública: revetlles, guals de vehicles, veles, instal·lació de taules i cadires, contenidors, grues i material de construcció. Organ competent per a la seua autorització. Sancions.  
Tema 22. Venda ambulant. Reial Decret 1010/1985, de 5 de juny. Modalitats de venda ambulant. Requisits.  
Tema 23. Normativa relacionada amb usos i activitats.  
Tema 24. Ordres ministerials de mendicitat. Llocs de recollida. Obligació de les administracions públiques. Aspectes legals.  
POLICIA LOCAL  
Tema 25. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i els cossos. Policia governativa i judicial.  
Tema 26. La policia local: conceptes previs. Missions i objectius. Estructura orgànica i funcional.  
Tema 27. El binomi policia local-ciutadà: conceptes previs, relació, finalitat. Suports ètics. Normes d'actuació.  
Tema 2& Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.  
Tema 29. La Llei de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.  
Tema 30. L'Institut Valencià de Seguretat Pública. Regulació legal. Fins i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies Locals.  
DRET PENAL  
Tema 31 El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 32. Delictes contra les persones: homicidi, infanticidi, avortament, lesions i disposicions en general.  
Tema 33. Delictes contra la llibertat sexual: violació i agressions sexuals; exhibicionisme i provocació sexual; estupre, rapte, prostitució.  
Tema 34. Delictes contra la propietat. Robatoris i furts; definició i principals diferències.  
Tema 35. Delictes comesos pels funcionaris públics en l'exercici dels seus càrrecs: de la prevaricació, de la infidelitat en la custòdia de presos, en la custòdia de documents. Violació de secrets.  
Tema 36. Desobediència i denegació d'auxili; anticipació, prolongació i abandó de les funcions públiques, suborn, malversació de cabal públic.  
DRET PROCESSAL  
Tema 37. Llei Orgànica Reguladora del Procediment d'Habeas Corpus (6/1984, de 24 de maig). De la denúncia i la querella. De l?exercici del dret de defensa. De l'assistència de l'advocat. Del tractament de presos i detinguts (articles 520 a 527 de la Llei d'Enjudiciament Criminal).  
Tema 38. El procés: concepte, objecte, finalitat, tipus o sistemes. Dret processal penal: concepte, característiques, origen i fonts.  
Tema 39. De l?entrada i registre en un lloc tancat (articles 545 a 548 de la Llei d'Enjudiciament Criminal). De la comprovació del delicte i la investigació del delinqüent.  
Tema 40. Presó provisional, llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.  
POLICIA DE TRANSIT I CIRCULACIO  
Tema 41. El Codi de Circulació vigent després de la publicació de la Llei de Seguretat Vial: nocions prèvies. Tipificació de les principals infraccions.  
Tema 42. Quadre d'infraccions més habituals en matèria de circulació urbana. Infraccions de trànsit que constitueixen delicte. Procediment aplicador de sancions actualitzat.  
Tema 43. Normes generals de circulació: assegurança obligatòria (Llei 122/1962 modificada pel Decret 632/1982, i Reial Decret Legislatiu 1301/1986, de 28 de juny, actualitzat pel Reial Decret 2641/1986, de 30 de desembre). Codi de circulació (arts. 16, 90, 103, 132.2, 133, 149.1 i 151).  
Tema 44. Nivells sonors permesos en vehicles i les seues infracciorns (arts. 90 i 1105. Inspecció tècnica de vehicles (Reial Decret 2344/1985, de 20 de novembre, i art. 253 del Codi de la Circulació). Vehicles especials (art. 305, del Codi de la Circulació). Altres infraccions del Codi de la Circulació, com ara els articles 212, 216, 230 i 238.  
Tema 45. La circulació. Organs competents. Vigilància i regularització de la circulació. Ordenació del trànsit.  
Tema 46. La circulació urbana: normes generals de circulació. La senyalització. Permisos i llicències de conduir.  
Tema 47. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers (Reial Decret 773/1979, de 6 de març, modificat pel Reial Decret 263/1983, de 9 de febrer).  
Tema 48. El transport escolar (Llei 16/1987, Reial Decret 2344/1985 i art. 253 del Codi de Circulació, Reial Decret 2296/1983, de 25 d'agost, i Decret 77/1984, de 30 de juliol, del Consell de la Generalitat Valenciana). Disposicions legals sobre transport 53186635, publicat per la Conselleria d'Obres Públiques, Urbanisme i Transports.  
Tema 49. Els accidents de trànsit: concepte i consideracions prèvies. Les seues causes. Classes i fases.  
Tema 50. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes dalcoholèmia. Normes per a la realització de la prova d'alcoholèmia. Alcoholimetres: descripció general i forma d'actuar.  
Tema 51 Persones obligades a sotmetre's a la prova de detecció. Infracció de la Llei de Seguretat Vial que comporta l'obligació de la prova.  
Tema 52. Recopilació legislativa: Reial Decret Legislatiu 3390/1990, de 2 de març. Text articulat de la Llei sobre Trànsit, Circulació de Vehicles a Motor i Seguretat Vial.  
PSICOLOGIA  
Tema 53. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió ... ). Regles bàsiques per a l?exercici del comandament. Activitats més característiques del comandament.  
Tema 54. Característiques del comandament. Funcions del comandament (planificar, executar, organitzar, coordinar .. ). Estils de manar. Aspectes que distingeixen un bon cap. Metodologia del comandament.  
Tema 55. Presa de decisions. El procés de decisió. Reixa de direcció. Poder i autoritat.  
Tema 56. Tècniques de direcció. El factor temps. Selecció de tasques. Utilització de mitjans. Horaris i programes. Relació cap-subordinat. Les reunions.  
Tema 57. Tècniques per a controlar situacions difícils. La reunió està a punt de ser incontrolable. La reunió s'aparta de l'objectiu. El grup no parla. El grup, o part d'aquest, refusa acceptar les conclusions del director. Els participants discuteixen fermament entre ells.  
Tema 58. Principis de disciplina efectiva. Responsabilitat del comandament. Com a representant del comandament director. Com a instructor, Com a tècnic. Com a administrador. Deures amb els subordinats per raó del càrrec. Deures amb la seua organització.  
Tema 59. Tipus d'ordres. Ordre terminant, tipus de sol·licitud, ordre suggerida, escrita, verbal, petició de voluntaris, causes de la incorrecta interpretació d'ordres, comprovació de l'execució de les ordres.  
Tema 60. Qualitats o atributs d'un bon cap. Com ha d'actuar un bon cap. Com es fa una amonestació. Com s'atenen les queixes. Mètode dels vuit passos.  
ANNEX II  
Barem per a l'avaluació dels mèrits en els concursos per a la provisió de places dels cossos de la policia local, escala executiva, ofertes per promoció internai torn de mobilitat  
En els concurs per a la provisió de llocs de treball de la policia local, escala executiva, ofertes per torn de mobilitat o promoció interna, l'avaluació dels mèrits s'efectuarà d'acord amb el següent barem:  
1. Criteris que s'han de seguir  
Seran els que preveu el Reial Decret 28/1990, de 15 de gener, Reglament General de Provisió de Llocs de Treball i Formació Professional dels Funcionaris Civils de l'Administració de l?Estat, d'aplicació supletòria en l'administració local. També, els continguts en la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana.  
2. Titulació acadèmica  
Fins un màxim de 15 punts.  
- Títol de doctor o estudis universitaris de post-grau: 15 punts  
- Carrera universitària superior: 14 punts  
- Carrera de grau mitjà o diplomat: 9 punts  
- Primer cicle de carrera superior: 8 punts  
- Selectiu: 5 punts   
- Accés a la universitat: 4 punts  
- BUP, Batxiller Superior o FP 2: 4 punts   
- Diplomat superior en criminologia: 6 punts  
- Títol de criminologia (3 anys): 5 punts.  
No s'avaluaran com a mèrit aquelles titulacions que figuren com a requisit per a la provisió del lloc de treball ni aquelles que siguen imprescindibles per a la consecució d'altres de nivell superior. En la puntuació d'accés a la universitat sols es computarà una titulació.  
Sols es tindran en consideració els títols no exigits per a poder concursar.  
3. Antiguitat  
En concurs de mobilitat en la categoria de Sergent:  
- Per cada any d'antiguitat en les categories de Sergent o Superior de la Policia Local: 1 punt per cada any complet de serveis, fins a un màxim de 10 punts.  
- Per cada any d'antiguitat en la categoria de Caporal i Policia: 0,5 punts per any complet, fins a un màxim de 5 punts per categoria.  
En concurs-oposició en la categoria de Sergent  
- Per cada any d'antiguitat en les distintes escales i categories dels cossos de policia local: 1 punt per any complet, fins a un màxim de 10 punts per categoria.  
- Per cada any d'antiguitat prestat en qualsevol administració pública: 0,50 punts per any complet, fins a un màxim de 10 punts.  
4. Altres mèrits   
Fins a un màxim de 15 punts.  
Coneixement del valencià acreditat amb un certificat oficial de la Junta Qualificadora de Coneixements de Valencià:  
- Certificat de Coneixements Orals: 1 punt  
- Certificat de Grau Elemental: 2 punts   
- Certificat de Grau Mitjà: 3 punts  
- Certificat de Grau Superior: 4 punts  
Coneixement d'un idioma comunitari acreditat documentalment mitjançant un certificat expedit per un centre oficialment reconegut, un màxim de 2 punts.  
Per haver assistit a cursos organitzats pel Ministeri de l'Interior, l'Institut Valencià de Seguretat Pública o altres organismes anàlegs o escoles de policia de les corporacions locals que estiguen reconeguts per l'Institut Valencià de Seguretat Pública.  
- De 20 a 50 hores d'assistència: 0,5 punts  
- de 51 a 100 hores d'assistència: 1 punt  
- de 101 a 150 hores d'assistència: 2 punts  
- de 151 a 200 hores d'assistència: 3 punts  
- de 201 a 250 hores d'assistència: 3,5 punts  
- de més de 250 hores d'assistència: 4 punts.  
La puntuació dels cursos la donarà la suma del còmput d'hores d'assistència o aprofitament dels cursos. Tindrà la mateixa baremació haver impartit cursos com a professor.  
També s'avaluaran els coneixements en administració i gestió de recursos humans, i informàtica. D'igual manera, s'avaluarà el coneixement d'altres idiomes comunitaris no avaluats anteriorment, i també els títols de socorrista aquàtic, primers auxilis, curs de submarinisme, arts marcials i defensa personal, acreditats com cal, que el tribunal qualificador considere. La puntuació màxima no podrà superar els 2 punts.  
5. Entrevista personal  
Es farà davant del tribunal qualificador i s'avaluarà fins a un màxim de 4 punts amb el contingut i la puntuació que s'indica:  
a) Coneixements del terme municipal, de la llista de carrers, de l?organització i l'administració municipal i altres de particular interés per a la policia local de l'ajuntament que convoca, 3 punts.  
b) Avaluació i comprovació de l'aptitud, eficàcia, iniciativa i experiència professional del concursant en activitats anteriors, fins a un màxim d?1 punt.  
No se citaran per a l?entrevista els aspirants que, sumant la puntuació obtinguda en els mèrits a la màxima de l?entrevista, no arriben als vuit punts.


Còpia Permalink ELI